**Ministru kabineta noteikumu projekta**

**“Kārtība, kādā jaunsargu instruktoram kompensē mācību izdevumus, un šo izdevumu atmaksāšanas noteikumi”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta noteikumu projektu “Kārtība, kādā jaunsargu instruktoram kompensē mācību izdevumus, un šo izdevumu atmaksāšanas noteikumi” (turpmāk – Ministru kabineta noteikumu projekts) paredzēts noteikt atsevišķu kārtību, kādā jaunsargu instruktoriem tiek kompensēti mācību izdevumi par atbilstošas profesionālās kvalifikācijas pedagoģijā iegūšanu, kas nepieciešama, lai Jaunsardzes un informācijas centrs varētu realizēt tam uzdoto valsts pārvaldes uzdevumu – valsts aizsardzības mācības iekļaušanu valsts vidējās izglītības standartā un nodrošinātu šī mācību priekšmeta pasniegšanu izglītības iestādēs. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | **Valsts sekretāru sanāksmes 2018. gada 30.augusta protokola Nr. 34 56.§ "Rīkojuma projekts "Par valsts aizsardzības mācības skolotāju sagatavošanu" 2. punktā** **dotā uzdevuma izpilde** – pastāvošajam tiesiskajam regulējumam atbilstoša normatīvā akta projekta izstrāde, lai nodrošinātu Saeimas 2018. gada 7. jūnija lēmuma “Par valsts aizsardzības mācības iekļaušanu valsts vidējās izglītības standartā”.  Tāpat tiesību akts izstrādāts, **lai realizētu** **Saeimas 2018. gada 7. jūnija sēdē pieņemto lēmumu ˝Par valsts aizsardzības mācības iekļaušanu valsts vidējās izglītības standartā˝**, ar kuru Ministru kabinets ir aicināts no 2024. gada vidējās vispārējās izglītības standartā un valsts profesionālās izglītības standartā kā obligātu mācību priekšmetu ieviest valsts aizsardzības mācību. Šāds lēmums pieņemts atbalstot virzību uz visaptverošas valsts aizsardzības sistēmas izveidi, uzsverot pilsoniskās apziņas veidošanas un patriotiskās audzināšanas nozīmīgumu jaunās paaudzes izglītošanā, kā arī nepieciešamību attīstīt valsts aizsardzības prasmes.  Turklāt tiesību akts ir izstrādāts, **lai realizētu ar Ministru kabineta 2016.gada 3. maija rīkojumu Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” apstiprinātā rīcības plāna pasākuma Nr. 78.2 īstenošanu**, kas paredz pienākumu Valdībai nodrošināt Jaunsardzes spēju apmācīt jaunsargus un nodrošināt pamatu saturiski jauna valsts aizsardzības mācību priekšmeta ieviešanai – izpildes termiņš ir 2018. gada 31. oktobris. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Saeimas  2018. gada 7. jūnija sēdē pieņemto lēmumu "Par valsts aizsardzības mācības iekļaušanu valsts vidējās izglītības standartā" ir radīts jauns valsts pārvaldes uzdevums – ar 2024. gadu vidējās vispārējās izglītības standartā un valsts profesionālās izglītības standartā kā obligātu mācību priekšmetu ieviest valsts aizsardzības mācību, kura izpilde ir vērsta uz visaptverošas valsts aizsardzības sistēmas izveidošanu un ir uzskatāms par vienu no uzdevumiem šī mērķa veiksmīgai sasniegšanai. Visaptverošas valsts aizsardzības sistēmas izveidošana sevī ietver darbu pie jauniešu pilsoniskās apziņas veidošanas, uzsverot patriotiskās audzināšanas nozīmīgumu jaunās paaudzes izglītošanā, kā arī nepieciešamību attīstīt valsts aizsardzības izpratni un prasmi to realizēt, lai nodrošinātu demokrātiskas un tiesiskas valsts turpmāku pastāvēšanu - neatkarību un suverenitāti.  Līdz šim Jaunsardzes un informācijas centrs ir realizējis interešu izglītības programmu, proti, nodrošinājis kustības “Jaunsardze” darbību, kas pēc savas būtības ir uzskatāma par valsts aizsardzības mācības pirmsākumu. Normatīvo aktu prasības interešu izglītības realizēšanai neuzlika par pienākumu personām, kas to veic, iegūt pedagoga kvalifikāciju. Savukārt, vispārējās vidējās izglītības skolotājiem ir izvirzītas augstākas prasības nekā interešu izglītības skolotājiem. Ministru kabineta 2014. gada 28. oktobra noteikumi Nr. 662 ˝Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību˝ nosaka, ka vispārējās vidējās izglītības skolotājam nepieciešama augstākā izglītība pedagoģijā un skolotāja kvalifikācija atbilstoši mācāmajam priekšmetam vai augstākā izglītība mācību priekšmetam atbilstošā nozarē un noteikta papildu apmācība pedagoģijā[[1]](#footnote-2).  Atsaucoties uz Saeimas 2018. gada 7. jūnija sēdē pieņemto lēmumu ˝Par valsts aizsardzības mācības iekļaušanu valsts vidējās izglītības standartā˝, valsts aizsardzības mācības pasniegšana pilotprojekta veidā, ir paredzēta jau šajā mācību gadā, kas tiks nodrošināta ar Jaunsardzes un informācijas centra personāla resursiem, kuru kvalifikācija ir atbilstoša jau šodien.  Lai nodrošinātu jaunā valsts pārvaldes uzdevuma pakāpenisku ieviešanu un pilnvērtīgu realizāciju 2024. gadā, kad šis mācību priekšmets tiks iekļauts vispārējās vidējās izglītības standartā un valsts profesionālās izglītības standartā kā obligāts mācību priekšmets, nepieciešama aktīva darbība no valsts (izpildvaras) puses, lai nodrošinātu pietiekamu un kvalificētu pedagogu esamību Jaunsardzes un informācijas centrā.  Atbilstošas kvalifikācijas studijas aizņem 9 semestrus, tādēļ Jaunsardzes un informācijas centra personāla apmācību ir nepieciešams uzsākt nekavējoties.  Latvijas valsts neatkarības un suverenitātes nodrošināšana ir atkarīga no valsts aizsardzības sistēmas pilnvērtīgas darbības, kas tiks nodrošināta ar visaptverošas valsts aizsardzības sistēmas izveidošanu - ietverot valsts aizsardzības mācības iekļaušanu vispārējās vidējās izglītības standartā un valsts profesionālās izglītības standartā kā obligātu mācību priekšmetu. Valsts aizsardzības mācību ir uzticēts pasniegt Jaunsardzes un informācijas centra personālam - kura līdzšinējā pieredze darbā ar bērniem un jauniešiem interešu izglītībā, kā arī tas, ka viņi lielākoties jau ir ieguvuši nepieciešamo militāro sagatavotību, lai nodrošinātu kvalitatīvu ar valsts aizsardzību saistīto jautājumu apmācību. Šādu iemeslu dēļ ir nepieciešams nodrošināt jaunsargu instruktoriem pretimnākošu risinājumu augstākās pedagoģiskās izglītības iegūšanai, jo šis personāls ir visatbilstošākais šī uzdevuma realizācijai. Valsts aizsardzības mācības realizēšana 2024. gadā ir tieši atkarīga no Jaunsardzes un informācijas centra personāla – jaunsargu instruktoru profesionalitātes un sagatavotības līmeņa, proti, no tā, vai viņiem uz 2024./2025. mācību gadu būs nepieciešamā profesionālā kvalifikācija. Atbilstošas augstākās izglītības šobrīd nav aptuveni pusei Jaunsardzes un informācijas centrā esošo jaunsargu instruktoru, kas norāda uz to, ka valsts aizsardzības mācības ieviešana obligāta mācību priekšmeta statusā ir apdraudēta. Lai nodrošinātu kvalificētu speciālistu esamību Jaunsardzes un informācijas centrā darbam ar valsts aizsardzības mācības realizāciju vidējās vispārējās izglītības un profesionālās izglītības iestādēs visā Latvijas Republikas teritorijā, nepieciešams kā risinājumu noteikt vieglāk pieejamu no valsts budžeta līdzekļiem kompensētu augstākās izglītības ieguvi, proti, padarīt to pieejamāku nekā spēkā esošais regulējums to paredz šobrīd.  Ņemot vērā to, ka Jaunsardzes un informācijas centrā jaunsargu instruktoru amata pienākumus pilda gan darbinieki, kas tiek nodarbināti uz darba tiesisko attiecību pamata, gan karavīri, kuri pilda amata pienākumus kā uz civilu valsts pārvaldes iestādi pārvietoti karavīri – saglabājot karavīru statusu, spēkā esošais regulējums jāaplūko gan darbinieku, gan karavīru tiesību kontekstā.  Šobrīd Valsts un pašvaldību institūciju amatpersonu un darbinieku atlīdzības likuma 26. pantā ir noteikts, ka amatpersonai (darbiniekam) kompensē mācību izdevumus, ja tā pēc institūcijas iniciatīvas vai savstarpējas vienošanās sekmīgi mācās valsts akreditētā izglītības iestādē, lai iegūtu amata pienākumu izpildei nepieciešamās speciālās zināšanas. Šī likuma 26. panta otrajā daļā Ministru kabinets ir pilnvarots noteikt kārtību, kādā amatpersonai (darbiniekam) kompensē mācību izdevumus, šo izdevumu kompensēšanas un atmaksāšanas nosacījumus, kā arī gadījumus, kad amatpersona (darbinieks) neatmaksā ar mācību maksas kompensēšanu saistītos izdevumus.  Šie jautājumi deleģējuma ietvaros ir ietverti Ministru kabineta 2010. gada 21. jūnija noteikumos Nr. 565 ˝Notiekumi par valsts un pašvaldību institūciju amatpersonu un darbinieku sociālajām garantijām˝ (turpmāk – MK noteikumi Nr. 565), kas pēc savas būtības un satura būtu attiecināmi uz Jaunsardzes un informācijas centra darbiniekiem. Savukārt, attiecībā uz karavīriem, kas pārvietoti uz Jaunsardzes un informācijas centru, ir attiecināms – Ministru kabineta 2010. gada 12. oktobra noteikumos Nr. 954 ˝Kārtība, kādā profesionālā dienesta karavīram kompensē mācību izdevumus, un šo izdevumu atmaksāšanas kārtība˝ (turpmāk – MK noteikumi Nr. 954) noteiktais. Abi minētie Ministru kabineta noteikumi tomēr nenodrošina ne darbiniekam, ne karavīram pretimnākošu risinājumu iepriekš aprakstītajā situācijā, kādā nonākuši jaunsargu instruktori, jo cita starpā paredz, ka, lai pretendētu uz mācību maksas kompensāciju, personai jāuzsāk mācības un pašai jāveic mācību maksas samaksa, ko šobrīd aptaujātie jaunsargu instruktori nav finansiāli gatavi darīt, jo viņu rīcībā nav šādu finanšu līdzekļu.  Šī brīža spēkā esošais tiesiskais regulējums jaunradīta valsts pārvaldes uzdevuma realizāciju ir pilnībā padarījis atkarīgu no jaunsargu instruktoru kā privātpersonu iniciatīvas, kur iestādei ir liegta iespēja ar jaunsargu instruktoru izglītības iegūšanu saistītās izmaksas kompensēt pirms persona ir veikusi samaksu no saviem līdzekļiem.  Jaunsargu instruktoriem, kas izrādījuši gatavību, nepārtraucot amata pienākumu pildīšanu, iegūt augstāko pedagoģisko izglītību, nepieciešams nodrošināt pēc iespējas pretimnākošu mācību maksas kompensēšanas mehānismu, iestādei pēc iespējas ātrāk kompensējot – realizējot ar izglītības iegūšanu saistītās finansiālās saistības. Jāņem vērā, ka augstākā izglītība tiek iegūta pēc iestādes iniciatīvas, lai izpildītu Saeimas lēmumu par valsts aizsardzības mācības ieviešanu nevis pēc privātpersonas iniciatīvas.  Atbilstoši Satversmes 91. pantā noteiktajam, visi cilvēki Latvijā ir vienlīdzīgi likuma un tiesas priekšā un to tiesības tiek īstenotas bez jebkādas diskriminācijas.  Vienlīdzības princips nozīmē, ka vienādos faktiskajos un tiesiskajos apstākļos izturēšanās ir jābūt vienādai, savukārt atšķirīgos apstākļos izturēšanās ir jābūt atšķirīgai.[[2]](#footnote-3)  Atsaucoties uz Valsts un pašvaldību institūciju amatpersonu un darbinieku atlīdzības likuma 26. panta pirmās daļas regulējumu, ir secināms, ka pretendēt uz kompensāciju mācību izdevumu segšanai var amatpersonas, tostarp, karavīri un darbinieki, kuri pēc iestādes iniciatīvas mācās augstākās izglītības iestādē. Šīs tiesību normas saturs arī nosaka tos kritērijus, kas norādītās personas nostāda vienādos un salīdzināmos apstākļos – izteikta iestādes iniciatīva personai iegūt augstāko izglītību, kas pamatota ar konkrētu valsts pārvaldes uzdevumu sekmīgu realizāciju. Tātad, vienādos un salīdzināmos apstākļos atrodas personas:   1. kuras nodibinājušas darba vai dienesta tiesiskās attiecībās ar valsts vai pašvaldības institūciju; 2. kuras amata pienākumu izpildes procesā realizē vienu vai vairākus valsts pārvaldes uzdevumus; 3. kuras iegūst augstāko izglītību izglītības iestādē pēc institūcijas iniciatīvas.   Vienlīdzības princips pieļauj atšķirīgu attieksmi pret personām, kas atrodas vienādos apstākļos, ja tam ir objektīvs un saprātīgs pamats.[[3]](#footnote-4) Ministru kabineta noteikumu projekts paredz atšķirīgu attieksmi pret jaunsargu instruktoriem nekā pret citām valsts pārvaldes vai pašvaldību institūcijās nodarbinātām personām, paredzot labvēlīgāku un pretimnākošāku mācību izdevumu kompensācijas tiesisko regulējumu, jo neprasa no jaunsargu instruktoriem sākotnēji investēt personiskos finanšu līdzekļus augstākās izglītības iegūšanai, lai vēlāk, piemērojot konkrēto kompensēšanas mehānismu šos līdzekļus atgūtu kompensācijas veidā.  Lai secinātu, vai valsts pārvaldes uzdevuma - valsts aizsardzības mācības ieviešana vispārējās vidējās vai profesionālās izglītības programmā var kalpot par galveno kritēriju atšķirīga, labvēlīgāka kompensēšanas mehānisma ieviešanai, jānoskaidro:   1. vai attiecībā pret citām valsts pārvaldes vai pašvaldību institūcijās nodarbinātām personām radītajai atšķirīgajai attieksmei piemīt leģitīms mērķis; 2. vai šajā gadījumā izstrādātais tiesiskais regulējums ir samērīgs. 3. Valsts aizsardzības mācības ieviešana vidējās vispārējās izglītības standartā un valsts profesionālās izglītības standartā obligāta mācību priekšmeta statusā ir vērsta uz visaptverošas valsts aizsardzības sistēmas izveidošanu un ir uzskatāms par vienu no uzdevumiem šī mērķa veiksmīgai sasniegšanai. Visaptverošas valsts aizsardzības sistēmas izveidošana sevī ietver darbu pie jauniešu pilsoniskās apziņas veidošanas, uzsverot patriotiskās audzināšanas nozīmīgumu jaunās paaudzes izglītošanā, kā arī nepieciešamību attīstīt valsts aizsardzības izpratni un prasmi to realizēt, lai nodrošinātu demokrātiskas un tiesiskas valsts turpmāku pastāvēšanu - neatkarību un suverenitāti. No minētā ir secināms un ir pamats atzīt, ka, atšķirīgajai attieksmei, kas ir radīta pret citām - ne jaunsargu instruktoriem, valsts pārvaldes vai pašvaldību institūcijās nodarbinātām personām ir visnotaļ leģitīms mērķis – lai nodrošinātu pilnvērtīgu valsts aizsardzības sistēmas darbību un nodrošinātu demokrātiskas un tiesiskas valsts turpmāku pastāvēšanu - neatkarību un suverenitāti, kas tieši un nepastarpināti nodrošina Satversmes 116. pantā minētā mērķa sasniegšanu – demokrātiskas valsts iekārtas un sabiedrības drošības nodrošināšanu. 4. ieviešot šādu tiesisko regulējumu, kas rada atšķirīgu attieksmi pret konkrēti identificējamu personu grupu, ir ņemts vērā visas sabiedrības – tostarp – arī personu, pret kurām vērsta šī atšķirīgā attieksme, kopīgais ieguvums, proti, sabiedrības drošības un demokrātiskas valsts iekārtas nodrošināšana. Šajā gadījumā daudz svarīgāk ir nodrošināt visas sabiedrības kopīgās intereses uz valsts drošības nodrošināšanu, tādēļ tika pieņemts lēmums ieviest tiesisko regulējumu, radot atšķirīgu attieksmi, jo netika atrasti citi, mazāk kādu personu grupu ietekmējoši risinājumi.   Kā nesamērīgs risinājums tika atzīta iespēja jaunsargu instruktoru amatus komplektēt konkursa kārtībā no personām, kuru profesionālā kvalifikācija atbilstu tam, lai viņi varētu realizēt valsts aizsardzības mācību vispārējās vidējās izglītības un profesionālās skolās, jo šādā gadījumā tiktu veicināta nesamērīga attieksme pret tiem Jaunsardzes un informācijas centra darbiniekiem, kuri šobrīd pilda jaunsargu instruktoru amata pienākumus un savā pieredzē, strādājot Aizsardzības ministrijas resorā, ir ieguvuši to militārās ievirzes pieredzi, kas arī ir būtiska šī mācību priekšmeta sekmīgai apguvei, bet kuriem iztrūkst pedagoģiskā kvalifikācija.  Tāpat kā nesamērīgs risinājums salīdzinājumā ar bērnu un jauniešu tiesībām iegūt izglītību profesionālu un kvalificētu pedagogu vadībā, tika atzīta iespēja lūgt likumdevējam noteikt mazākas prasības jaunsargu instruktoru kvalifikācijai, lai viņi varētu realizēt valsts aizsardzības mācību vispārējās vidējās un profesionālās skolās.  Cita starpā tika vērtētas iespējas organizēt jaunsargu instruktoru sagatavošanu Nacionālajā aizsardzības akadēmijā vai Latvijas sporta un pedagoģijas akadēmijā. Abi varianti tika atzīti par nelietderīgiem, ņemot vērā esošo pedagogu, instruktoru un telpu iztrūkumu.    Tāpat, vērtējot valsts aizsardzības mācības realizācijā iesaistītā personāla sastāvu, ir redzams, ka vienu valsts pārvaldes uzdevumu vienlaicīgi realizēs divas atšķirīgas personu kategorijas – darbinieki un karavīri, kuru tiesību un pienākumu apjoms Valsts un pašvaldību institūciju amatpersonu un darbinieku atlīdzības likuma kontekstā ir atšķirīgi regulētas, par pamatu ņemot īpašos apstākļus, kādos karavīrs pilda profesionālā dienesta pienākumus. Tomēr, ņemot vērā šo situāciju, ka abu personu kategorijām uz vienlīdzīgiem nosacījumiem, ievērojot vienādas prasības, jārealizē viens valsts pārvaldes uzdevums, nepieciešams noteikt vienādi pretimnākošu mehānismu, kura izmantošanas procesā šīs personas iegūst uzdevuma izpildei nepieciešamo profesionālo kvalifikāciju.  Saskaņā ar Ministru kabineta 2010. gada 12. oktobra noteikumu Nr. 953 “Kārtība, kādā profesionālā dienesta karavīru nosūta uz izglītības iestādi dienesta pienākumu izpildei nepieciešamās izglītības iegūšanai un sedz mācību izdevumu, kā arī šo izdevumu atmaksāšanas kārtība” (turpmāk – MK noteikumi Nr. 953) tiesisko regulējumu, pastāv tiesiska iespēja uz Jaunsardzes un informācijas centru pārvietotos karavīrus – jaunsargu instruktorus nosūtīt mācīties uz civilu izglītības iestādi, institūcijai pilnībā uzņemoties ar izglītības iegūšanu saistītās finansiālās saistības. MK noteikumi Nr. 953 ir attiecināmi tikai uz karavīriem un izmantojot šo mehānismu, lai profesionāli sagatavotu uz Jaunsardzes un informācijas centru pārvietotos karavīrus valsts aizsardzības mācības pasniegšanai, tiktu pieļauta diskriminācija attiecībā pret Jaunsardzes un informācijas centrā nodarbinātajiem darbiniekiem, jo nepastāv tiesisks regulējums, kas ļautu veikt šādas darbības.  Lai nodrošinātu vienlīdzības principa ievērošanu, visiem jaunsargu instruktoriem – darbiniekiem un karavīriem, kuri atrodas vienādos un salīdzinošos apstākļos, nepieciešams radīt jaunu tiesisku regulējumu par mācību izdevumu kompensēšanu, kas būtu pielāgots esošajai faktiskajai situācijai un vienādotu no šī tiesiskā regulējuma piemērošanas izrietošos pienākumus un tiesības abām personu kategorijām.  Ievērojot iepriekš norādīto un lai radītu un veicinātu vienlīdzīgu attieksmi jaunsargu instruktoru – darbinieku un karavīru, starpā, ir izstrādāts Ministru kabineta noteikumu projekts, kas paredz vienādu regulējumu, kādā šīm personām tiek kompensēti mācību izdevumi. Ministru kabineta noteikumu projektā ir veikta MK noteikumu Nr. 565 un MK noteikumu Nr. 954 tiesību vienādošana starp abām personu kategorijām, ievērojot nosacījumu, ka to tiesības netiek vairāk ierobežotas kā to nosaka minētie tiesību akti.  Šajā gadījumā ir skaidri redzami atšķirīgi faktiskie apstākļi, kas raksturo jauno valsts pārvaldes uzdevumu – valsts aizsardzības mācības ieviešanas un nodrošināšanas uzdevumu, proti, institūcija, kas iepriekš nav veikusi vispārējās vidējās izglītības realizēšanas uzdevumu, ir deleģēta šī uzdevuma veikšanai, bet faktiski tās personāls nav tam profesionāli sagatavots – atbilstošs. NoSaeimas 2018. gada 7. jūnija sēdē pieņemtā lēmuma ˝Par valsts aizsardzības mācības iekļaušanu valsts vidējās izglītības standartā˝ satura ir redzams, ka tā izpildes procesā netiks noteikts pārejas periods, kurā jaunsargu instruktoru pedagoģiskās kvalifikācijas iegūšanai, tiek noteikts laiks un šīs personas vienlaicīgi var realizēt valsts pārvaldes uzdevumu ar samazinātām prasībām, tādēļ nepieciešama šo personu – jaunsargu instruktoru sagatavošana tādām prasībām, kas atbilst prasību apmēram kā visiem vidējās izglītības procesa īstenotājiem.  Atsaucoties uz iepriekš norādīto, ir secināms, ka valsts aizsardzības mācības realizēšanas uzdevums ir tieši, ne pastarpināti vērsts uz valsts aizsardzības funkcijas nodrošināšanu, proti, valstiski svarīgu interešu nodrošināšanu, kas viennozīmīgi saistāma ar visas sabiedrības interesi šīs funkcijas un secīgi arī uzdevuma sekmīgā un efektīvā realizācijā. Tādējādi ir atzīstams, ka šis apstāklis ir uzskatāms par vienu no atšķirīgi vērtējamiem elementiem vienlīdzības principa piemērošanas izņēmumam.  Ministru kabinets vairākkārt, atsaucoties uz valsts pārvaldes uzdevuma īpašo nozīmi un ar tā izpildi saistāmo valstiski svarīgo mērķu sasniegšanas nepieciešamību, ir noteicis atšķirīgus tiesiskus regulējumus situācijās, kuras pirmšķietami tiktu raksturotas kā salīdzināmas, bet pamatojoties uz valsts pārvaldes uzdevuma īpašo nozīmi, ir pieļāvis izņēmumu, piemēram, Ministru kabineta 2013 gada 13. augusta noteikumi Nr. 589 “Noteikumi par papildus atlīdzības noteikšanu amatpersonām (darbiniekiem), kuras ir iesaistītas Latvijas prezidentūras Eiropas Savienības Padomē 2015. gadā sagatavošanā un norisē”. Šādu iemeslu dēļ arī šī noteikumu projekta kontekstā šis apstāklis vērtējams kā atšķirīgs elements.  Tāpat ir konstatējams otrs atšķirīgais elements, lai vienlīdzības principa piemērošanu atzītu par neiespējamu attiecībā pret visā valsts pārvaldē nodarbinātajiem darbiniekiem esošās situācijas kontekstā.  Ministru kabineta noteikumu projekts paredz, ka jaunsargu instruktoram, lai saņemtu mācību izdevumu kompensāciju jāiesniedz Jaunsardzes un informācijas centra direktoram iesniegums ar lūgumu kompensēt mācību izdevumus. Iesniegumam jāpievieno noslēgtais studiju līgums un informācija par studiju programmu (nosaukums, iegūstamā kvalifikācija, studiju programmas apraksts un informācija par studiju laiku), kā arī informācija par savu norēķinu kontu, uz kuru pārskaitāma reģistrēšanās izdevumu kompensācija.  Iesniegumu izvērtē, ņemot vērā šādus kritērijus:  1) to, vai izvēlētās studiju programmas apguve jaunsargu instruktoram ļaus izpildīt Ministru kabineta noteikumu par pedagogiem nepieciešamo izglītību prasības;  2) vai izvēlētās studiju programmas apguve ir savietojama ar amata pienākumu izpildi;  Ja iesniegumu iesniedzis jaunsargu instruktors, kas ir profesionālā dienesta karavīrs, Jaunsardzes un informācijas centra direktors lūdz Nacionālo bruņoto spēku komandiera viedokli par karavīra turpmāko dienesta gaitu.  Pēc iesnieguma izvērtēšanas, Jaunsardzes un informācijas centra direktors pieņem lēmumu par mācību izdevumu kompensēšanu, norādot kompensējamo mācību izdevumu apmēru, kas atbilst konkrētās izglītības iestādes noteiktajam mācību izdevumu apmēram. Ja pieņemts lēmums kompensēt mācību izdevumus, Jaunsardzes un informācijas centrs noslēdz līgumu ar izglītības iestādi, kurā mācības uzsācis jaunsargu instruktors, par mācību izdevumu kompensācijas pārskaitīšanu uz izglītības iestādes kontu.  Tāpat pēc lēmuma pieņemšanas ar jaunsargu instruktoru tiek noslēgts līgums par mācību maksas kompensēšanu, kas paredz:  1) līdzējus un līguma priekšmetu;  2) līdzēju tiesības un pienākumus;  3) kompensējamās mācību maksas apmēru;  4) līguma spēkā stāšanās un izpildes termiņu.  Jaunsargu instruktoram (darbiniekam) pēc izglītības iegūšanas jānostrādā Jaunsardzes un informācijas centrā ne mazāk par trim gadiem. Tādu pašu laika periodu jaunsargu instruktoram – karavīram jānodien Nacionālajos bruņotajos spēkos. Šie periodi tiek sākti skaitīt no brīža, kad persona ir ieguvusi augstāko izglītību, tādējādi termiņa tecējuma sākotnējais moments ir tieši sasaistīts ar brīdi, kas institūcija ir sasniegusi mērķi, ar kādu veikta izglītības izdevumu kompensēšana konkrētajai personai – ieguvusi profesionāli kvalificētu darbinieku (karavīru) noteikta pārvaldes uzdevuma veikšanai. Šāda sistēma pilnvērtīgāk nodrošina kvalificēta personāla nodrošināšanu konkrēta pārvaldes uzdevuma realizācijai nekā nosacījums – pēc kompensācijas saņemšanas brīža, jo šis termiņa atskaites punkts nav sasaistīts ar kvalifikācijas iegūšanas brīdi.  Gadījumā, ja jaunsargu instruktors studijas pārtrauc (izņemot noteikumos paredzētos gadījumus), viņam pilnā apmērā jāatmaksā Jaunsardzes un informācijas centram kompensētie mācību izdevumi.  Gadījumā, ja jaunsargu instruktors pēc izglītības iegūšanas nenostrādā trīs gadus, viņš atmaksā kompensēto mācību maksu proporcionāli nenostrādājam laikam. Atmaksas periods ir divi gadi tāpat kā tas ir paredzēts MK noteikumos Nr. 954 un ir attiecināts uz karavīriem.  Ar Ministru kabineta noteikumu projektu tiek noteikts vienāds proporcionālais apmērs gan darbiniekiem, gan karavīriem, kādā jānorēķinās par nenostrādāto vai nenodienēto laiku pēc izglītības iegūšanas brīža.  Tāpat, aizgūstot šo regulējumu no MK noteikumu Nr. 565 47. punkta redakcijas, ir noteikts, ka gadījumā, ja jaunsargu instruktoru eksmatrikulē no izglītības iestādes nesekmības dēļ, tā pienākums ir viena gada laikā atmaksāt Jaunsardzes un informācijas centram tā faktiski kompensētos mācību izdevumus. Šāds termiņš nav noteikts MK noteikumos Nr. 954, bet tas ir nepieciešams, lai jaunsargu instruktors precīzi zinātu termiņu, kādā labprātīgi var dzēst savas parādsaistības.  Ministru kabineta noteikumu projektā ir paredzēts identisks regulējums kā MK noteikumos Nr. 656 un MK noteikumos Nr. 954 attiecībā uz izņēmuma gadījumiem, kad jaunsargu instruktoram nav jāatmaksā kompensētie mācību izdevumi. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Jaunsardzes un informācijas centrs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts tiešā veidā skar Jaunsardzes un informācijas centrā nodarbinātos darbiniekus un karavīrus, kas pilda jaunsargu instruktoru amata pienākumus, savukārt, netiešā veidā tas skar visus valsts pārvaldes un pašvaldības institūcijās nodarbinātos, uz kuriem attiecināms Valsts un pašvaldību institūciju amatpersonu un darbinieku atlīdzības likuma 26. panta pirmās daļas regulējums un attiecībā uz kuriem ir noteikta savādāka mācību izdevumu kompensēšanas kārtība Ministru kabineta noteikumos, kas pieņemti uz minētajā tiesību normā ietvertā deleģējuma pamata. Tāpat Ministru kabineta noteikumu projekts varētu skart to izglītības iestāžu intereses, kuras var nodrošināt atbilstošas studiju programmas apguves iespējas, kuru izvēlējies jaunsargu instruktors. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekta izpilde neietekmēs tautsaimniecību, savukārt, administratīvais slogs Jaunsardzes un informācijas centram, slēdzot līgumus ar jaunsargiem instruktoriem un izglītības iestādēm par mācību izdevumu kompensēšanu, administrējot un kontrolējot to izpildi, kā arī Ministru kabineta noteikumu projektā norādītajos gadījumos atgūstot no jaunsargiem instruktoriem kompensētos mācību izdevumus, pieaugs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018 | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.  gadam | izmaiņas, salīdzinot ar vidēja termiņa budžeta ietvaru  2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 0 | 11 453 | 0 | 34 820 | 0 | 59 920 | 85 420 |
| 2.1. valsts pamatbudžets | 0 | 11 453 | 0 | 34 820 | 0 | 59 920 | 85 420 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | 0 | - 11 435 | 0 | - 34 820 | 0 | - 59 920 | - 85 420 |
| 3.1. valsts pamatbudžets | 0 | - 11 435 | 0 | - 34 820 | 0 | - 59 920 | - 85 420 |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 11 435 | 0 | 34 820 | 0 | 59 920 | 85 420 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2018. gada septembrī studijas uzsāks kopumā 19 jaunsargu instruktori, no tiem 15 studēs LSPA, divi – Daugavpils Universitātē, divi – Liepājas Universitātē. LSPA studiju maksa semestrī ir 570 - 620 EUR (1.-4.sem semestrī 620 EUR, 5. -8. semestrī 640 EUR, 9. semestrī – 570 EUR) Daugavpils universitātē – 450 EUR semestrī, Liepājas Universitātē – 380 EUR semestrī.  Turpmākajos gados šādi apmācāmas vēl kopumā līdz 80 personām, kas apmācību uzsāks nākamajos četros gados.   |  |  |  |  |  |  |  |  | | --- | --- | --- | --- | --- | --- | --- | --- | | Apmācāmie  JIC instruktori | **2018** | **2019** | | **2020** | | **2021** | | |  | 2018. II | 2019. I | 2019. II | 2020. I | 2020. II | 2021. I | 2021. II | | LSPA  (15 pers.) | 9675\* | 9300 | 9300 | 9300 | 9600 | 9600 | 9600 | | DU (2 pers.) | 940\* | 900 | 900 | 900 | 900 | 900 | 900 | | LiepU  (2 pers.) | 820\* | 760 | 760 | 760 | 760 | 760 | 760 | | 20 \* |  |  | 12900\* | 12400 | 12400 | 12400 | 12800 | | 20 \* |  |  |  |  | 12900\* | 12400 | 12400 | | 20 \* |  |  |  |  |  |  | 12900\* | | Kopā | 11435 | 10960 | 23860 | 23360 | 36560 | 36060 | 49360 | | **Kopā gadā** | **11435** | **34820** | | **59920** | | **85420** | |   *\*t.sk. vienreizēja reģistrācijas maksa*  *\*\*prognoze – 20 apmācāmie LSPA*  Rīkojuma projekta izpildi Aizsardzības ministrija nodrošinās no aizsardzības resoram piešķirtajiem budžeta līdzekļiem budžeta programmas 34.00.00 ˝Jaunsardzes centrs˝ ietvaros. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atsaucoties uz Valsts sekretāru sanāksmes 2018. gada 30. augusta protokola Nr. 34 56.§ "Rīkojuma projekts "Par valsts aizsardzības mācības skolotāju sagatavošanu" 2. punktā dotā uzdevuma saturu un noteiktajiem termiņiem, sabiedrības informēšanu saistībā ar projekta izstrādi nebija iespējams nodrošināt. |
| 2. | Sabiedrības līdzdalība projekta izstrādē | Atsaucoties uz Valsts sekretāru sanāksmes 2018. gada 30. augusta protokola Nr. 34 56.§ "Rīkojuma projekts "Par valsts aizsardzības mācības skolotāju sagatavošanu" 2. punktā dotā uzdevuma saturu un noteiktajiem termiņiem, sabiedrības līdzdalību saistībā ar projekta izstrādi nebija iespējams nodrošināt. |
| 3. | Sabiedrības līdzdalības rezultāti | Atsaucoties uz šīs anotācijas VI. sadaļas 1. un 2. punktā norādīto, netika saņemti iebildumi vai priekšlikumi par Ministru kabineta noteikumu projektu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki, Jaunsardzes un informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumu projekta izpildes procesā netiks izveidotas jaunas institūcijas un netiks likvidētas vai reorganizētas esošās institūcijas. Ministru kabineta noteikumu projekta izpilde tiks realizēta esošo pārvaldes funkciju ietvaros, palielinot administratīvo slogu Jaunsardzes un informācijas centram, slēdzot līgumus ar jaunsargiem instruktoriem un izglītības iestādēm par mācību izdevumu kompensēšanu, administrējot un kontrolējot to izpildi, kā arī Ministru kabineta noteikumu projektā norādītajos gadījumos atgūstot no jaunsargiem instruktoriem kompensētos mācību izdevumus. |
| 3. | Cita informācija | Nav |

Aizsardzības ministrs Raimonds Bergmanis

I.Gulbe, 67335127

[ieva.gulbe@mod.gov.lv](mailto:ieva.gulbe@mod.gov.lv)

1. Detalizēti prasības noteiktas Ministru kabineta 2014.gada 28.oktobra noteikumu Nr.662 ˝Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību˝ 1.pielikuma 9.punktā [↑](#footnote-ref-2)
2. Autoru kolektīvs. Latvijas Republikas Satversmes komentāri VIII nodaļa. Cilvēka pamattiesības. Latvijas Vēstnesis, 2011. 89.lpp. [↑](#footnote-ref-3)
3. LR Satversmes tiesas 2001. gada 3. aprīļa spriedums lietā Nr. 2000-07-0409 1. punkts, 7.lpp. [↑](#footnote-ref-4)